તળ મુંબઈમાં જૂનાં અને જર્જરિત મકાનોની સમસ્યા કાયમી છે. જો સરકાર દ્વારા ક્લસ્ટર ડેવલપમેન્ટની સ્કીમ પાસ થાય તો આ મકાનોનું રીડેવલપમેન્ટ થઈ શકે એમ છે. મૂળમાં એ વખતે પાઘડી સિસ્ટમનાં મકાનો હતાં અને ભાડૂતો મહિનાનું ભાડું આપીને રહેતા હતા. વર્ષે‍દહાડે એ ભાડામાં નજીવો વધારો થતો હતોે. સામા પક્ષે મકાનમાલિક એટલા ઓછા ભાડામાં પ્રૉપર્ટી-ટૅક્સ પણ માંડ ભરી શકતો હોવાથી તેણે એ મકાનો મેઇન્ટેઇન કરવાનું બંધ કરી દીધું. ભાડૂતો દ્વારા હંમેશાં એમ દલીલ કરવામાં આવતી હતી કે મકાનમાલિક મકાનનું રિપેરિંગ કરાવે. જોકે આ ગજગ્રાહને કારણે અનેક મકાનોનું વષોર્ સુધી સમારકામ ન થતાં એની હાલત જર્જરિત થઈ ગઈ છે. સુધરાઈ દ્વારા એને જોખમી જાહેર કરવામાં આવે છે, પણ ત્યાંના ભાડૂતો તેમની એ જગ્યામાંથી હટવા માગતા નથી. એની પાછળ તેમની દલીલ એ હોય છે કે તેમનાં બાળકો એ વિસ્તારની સ્કૂલોમાં ભણે છે. તેમની દુકાનો એ મકાનોમાં છે જે તેમની આજીવિકાનું સાધન છે અને એ છોડી શકે તેમ નથી. આમ તેમની દલીલો પણ વાજબી હોવાથી આ પ્રfનનો કોઈ ઉકેલ આવતો નથી.